लेभान्टेलाई हराएर बार्सिलोना दोस्रोमा
लुक डे जोङले ९२ औं मिनेटमा गरेको गोलको मद्दतले बार्सिलोनाले स्पेनी ला लिगामा आइतबार लेभान्टेलाई ३–२ ले हरायो र अंक तालिकाको दोस्रो स्थानमा उक्लिन सफल रह्यो । लेभान्टेले खेलमा तीन पेनाल्टीको अवसर पाएर पनि जित निकाल्न सकेन ।
म्याड्रिड — लुक डे जोङले ९२ औं मिनेटमा गरेको गोलको मद्दतले बार्सिलोनाले स्पेनी ला लिगामा आइतबार लेभान्टेलाई ३–२ ले हरायो र अंक तालिकाको दोस्रो स्थानमा उक्लिन सफल रह्यो । लेभान्टेले खेलमा तीन पेनाल्टीको अवसर पाएर पनि जित निकाल्न सकेन ।यस्तोमा बार्सिलोनाको नाममा पुनरागमन जित रह्यो । खेलको ५२ औं मिनेटमा लुइस मोरालेसले लेभान्टेलाई सुरुआती अग्रता दिलाएपछि ५९ औं मिनेटमा पिएरे एमरिक अबामेयाङले बार्सिलोनाका लागि बराबरी गोल गरे ।लगतै ६३ औं मिनेटमा पेड्रीले गोल गर्दै बार्सिलोनालाई पहिलोपल्ट अग्रता दिलाए । गोन्जालो मेलेरोले ८३ औं मिनेटमा गोल गर्दै लेभान्टेलाई फेरि खेलमा फर्काए ।यो जितपछि बार्सिलोनाको ६० अंक भएको छ र यो शीर्ष स्थानमा रहेको रियल म्याड्रिडसँग १२ अंकका दूरी हो । 